Gantsi batho ga ba tlhaloganye kana ga ba itse gore re a bo re keteka eng ka Meletlo ya Baitshephi, segolo bogolo ka moletlo wa ga Maria, motsala Modimo. Re nna re keteta Morena Jeso Kreste yo o dirang dikgakgamatso mo matshelong a batho ba ba mo ratang e bile ba mosala morago.
Ke ene yo o tshwanetseng go nna mo gare ga rona. Kwa ntle ga gagwe ga go na sepe se se nang le bokao e bile se tlhaloganyesega. Fa ene e se ka Morena Jeso Kreste re ka bo re seyo fa gompieno. Mo bo se yong ja ga Morena Jeso kreste go nna le Botlhoko, selelo le tatlhego.
Dipalo tsa gompieno di re gakolola se Morena Jeso Kreste e leng sone. Morwa Modimo yo mo go ene re bonang botshelo, botshelo jo bo senang bokhutlo.
Ga re bue ka botshelo jwa senama jo bo tlhaloswang ka maranyane, re bua ka botshelo jo re nang le jone jaaka bana ba Modimo.
Botshelo jo re ka bo bonang fela mo go Morena Jesu Kreste, botshelo jwa kagiso, le Boitumelo ka gale le ene kwa legodimong. O re solofeditse botshelo, ebile o dirafatsa tsholofelo eo.
Ka ntlha ya tsholofelo ya botshelo, sengwe le sengwe se a fetoga, go nna le tsholofelo le Boitumelo.
A re itse ka jone? A re ikgakololeng ka bontle le boammaaruri jwa botshelo jo bo sa khutleng.
Morago gago baya Morena Jeso kreste pinagare ya sengwe le sengwe, ke gone re ka simololang go ipelela dilo tse dingwe. Jaanong re ka ipelela botshelo jwa Rara Victor. Botshelo ja morongwa wa Modimo ebile e le moprista, jo bo tlhaloganyesegang fela mo leseding la ga Kreste.
Mme mo sethong sa rona re a lela e bile re utlwile botlhoko gompieno, mme mo sekresteng sa rona re a ipela ka re dumela mo tsholofetsong ya Modimo ya botshelo jo bo senang bokhutlo.
Go tshwanetse gore re dire jalo ka go keteka setlhabelo sa Mmisa, re dira jalo go mo gopola, go gopola Morena Jeso yo o re swetseng mo sefapanong a ba a tsoga mo letsatsing ja boraro gore le rona re tle re tsoge mo baswing motlha mongwe.